钦定古今图书集成/明伦汇编/氏族典/第454卷 > 《廖用贤尚友录》 > 宋庠
## 钦定古今图书集成/明伦汇编/氏族典/第454卷 > 《廖用贤尚友录》 > 宋庠

按《宋史宋庠传》：“庠字公序，安州安陆人，后徙开封之
雍丘。父杞，尝为九江掾。庠举进士，开封试礼部皆第
一，擢大理评事。宝元中，以右谏议大夫参知政事。庠
为相儒雅，练习故事，与吕夷简论数不同。知扬州，徙
郓州。范仲淹去位，复召为参知政事。庆历七年，为右
谏议大夫。明年，除尚书工部侍郎，充枢密使。皇祐中”，
拜兵部侍郎、同中书门下平章事。谏官包拯言“庠在
政府无所建明”，庠亦请去。乃以大学士知河南府，后
徙河阳。英宗即位，移镇武军，封郑国公。致仕，卒谥元
献。